Apt (софтуер)
Apt (Advanced Packaging Tool) е система за управление на пакети, която се използва в Debian и Debian базираните дистрибуции (като например Ubuntu). Тя е една от най-старите (пусната е за пръв път на 31 март 1998). Автоматично покрива зависимостите и следи за грешки в тях. С нея могат да се теглят, инсталират и премахват deb пакети, използвайки dpkg.

Apt системата включва няколко инструмента:

 apt(-get) – основният инструмент, чрез който се осъществява пакетното управление.
 apt-setup
 dselect – приложение, което позволява разглеждането на списъци с пакети и инсталирането на избрани пакети.
Също така има и друг софтуер, който работи с apt, например:

 Aptitude – усъвършенстван инструмент, който комбинира възможностите на apt-get и dselect.
 Synaptic – мениджър на пакети c GTK+ графичен потребителски интерфейс за системата apt.
 Gdebi – графична програма, с която може да се инсталират и премахват изтеглени deb пакети.
 Muon
 Apper – графичен мениджър на пакети и софтуер център.
 Gnome Software – софтуерен център на GNOME.
 Discover – софтуерен център на KDE.

Източници 

Dpkg
GNU/Linux